RESOLUCIÓN do 8 de maio de 2000, da Delegación Provincial de Ourense, pola que se dispón a inscrición e a publicación, no Diario Oficial de Galicia, da acta da revisión salarial do convenio colectivo da empresa Construcciones Alea, S.L. de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/06/2000

Visto o texto da acta da revisión salarial do convenio colectivo da empresa Construcciones Alea, S.L. de Ourense (código convenio nº 3200162, publicado no BOP nº 241, do 19-10-1999), con entrada nesta delegación provincial o día 26-4-2000, subscrita da parte económica pola empresa, e, da parte social polo comité de empresa o día 24-4-2000, e, de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, no Real decreto 1040/1981, do 22 de maio, sobre rexistro e depósito de convenios colectivos de traballo e no Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo. Esta delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo desta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación desta delegación.
Terceiro.-Dispoñe-la súa publicación no Diario Oficial de Galicia.
Ourense, 8 de maio de 2000.
José Lage Lage
Delegado provincial de Ourense
Acta nº 41
En Ourense, sendo as dezaoito horas trinta minutos do día 24 de abril de 2000, reúnense no domicilio social de Construcciones Alea, S.L. sito na Rúa do Cumial, 23, Seixalbo (Ourense), para levar a cabo a aprobación da revisión salarial do convenio da empresa para o período do 1 de xaneiro de 2000 ó 31 de decembro de 2000, e o calendario laboral para o mesmo período de tempo, as persoas que a seguir se citan:
Dunha parte, e como representantes sindicais grupo de traballadores: Antonio Gómez Fernández, Camilo Guede Forneiro, Antonio F. López Carnero e Sergio Cabido Diéguez.
Todos eles na súa condición de compoñentes do comité de empresa.
Doutra parte en representación da empresa Luis Orgando Hermida.
Aberta a sesión, adóptanse por unanimidade os seguintes acordos:
Con relación ó primeiro punto da orde do día, as partes están de acordo en que o dito incremento salarial se fixe no catro por cento (4%), que se aplicará sobre a retribución do ano 1999 e axustarase ás novas táboas, segundo se reflicten no anexo I.
Continuando co primeiro punto da orde do día, fíxase a axuda de custo completa en tres mil catrocentas pesetas (3.400 ptas.), para todo o persoal da empresa, sexa cal fora a súa categoría. Así mesmo, queda fixada a media axuda de custo en mil catrocentas pesetas (1.400 ptas.) diarias por cada día efectivo de traballo para todo o persoal da empresa sexa cal fora a súa categoría.
Queda excluído de calquera incremento o premio de antigüidade.
Que con relación ó segundo punto da orde do día (segundo se reflicte no anexo II), axústase o calendario laboral anual para o ano vixente, e se fixan como días non laborais os seguintes: 7 de xaneiro, 17 de maio, 24 de xullo, 14 de agosto, 13 de outubro e 7 de decembro.
E por último, adóptase por unanimidade remitir á autoridade competente a referida acta para o seu depósito, inscrición, aprobación e publicación, autorizando a Camilo Guede Forneiro, para que realice as xestións necesarias para isto.
E non habendo máis asuntos que tratar, levántase a sesión unha vez aprobada por unanimidade a presente acta, a cal é asinada por tódolos presentes, sendo as vinteúnha hora quince minutos.
ANEXO I
Táboa de retribucións para o período 1-1-2000 ó 31-12-2000 da
empresa Construcciones Alea, S.L.
Niveis
Categorías
Soldo base
mensual
Complemento
de asistencia
Total mes
Pagas extras
Vacacións
Horas extras
Xullo
Nadal
II
Título superior
110.345
25.719
136.064
131.421
131.421
131.421
1.150
III
Título medio
Xefe de 1ª Adm.
109.856
25.238
135.094
131.032
131.032
131.032
1.150
IV
Axte. de obra
Encargado xeral
Xefe de persoal
109.331
24.690
134.021
130.605
130.605
130.605
1.150
V
Delineante superior
Xefe administrativo
108.828
24.306
133.134
130.217
130.217
130.217
1.150
VI
Delineante primeira
Topógrafo
Encargado de obra
Oficial 1ª Adm.
108.300
23.679
131.979
129.803
129.803
129.803
1.150
VII
Oficial 2ª Adm.
Delineante de 2ª
Capataces
Topógrafo Práct. 2ª
106.343
21.749
128.092
128.260
128.260
128.260
1.095
VIII
Aux. administrativo
Oficial 1ª oficio
104.876
20.615
125.491
125.915
125.915
125.915
1.051
IX
Oficial 2ª oficio
103.371
19.110
122.481
124.758
124.758
124.758
1.020
X
Serenos
Almaceneiro
101.860
17.295
119.155
124.697
124.697
124.697
961
XI
Peóns especializados
100.348
16.131
116.479
120.932
120.932
120.932
932
XII
Peóns ordinarios
98.779
14.600
113.379
119.703
119.703
119.703
886
XIII
Traballadores de 17 anos
58.062
14.984
73.046
65.397
65.397
65.397
Axuda de custo: 3.400 ptas.Media-axuda de custo: 1.400 ptas.Desgaste de ferramentas: 36 ptas., para niveles VIII e IX.